## Zápisnica

## z tretieho riadneho zasadnutia Obecného zastupiteľstva Obce Slavec,

## konaného dňa 23.09.2020 v zasadacej miestnosti Obecného úradu v Slavci \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prítomní:**

**Poslanci** **OZ**: Ing. Štefan Vidinsky, Eva Lőrinczová, Ing. Ladislav Csefo, Attila Szekeres, Tomáš Kovács

**Neprítomný poslanec OZ:** 0

**Starosta obce Slavec:** Gejza Ambrúš

**Ďalší prítomní:** Katarína Hubayová, hlavný kontrolór obce**,** Agnesa Genčiová, ekonómka OcÚ

**Verejnosť:** obyvateliaobce ( viď. príloha č. 1)

**PROGRAM :**

1. Otvorenie zasadnutia
2. Určenie overovateľov, zapisovateľa
3. Voľba návrhovej komisie
4. Kontrola plnenia uznesení
5. Správa o výsledku následnej finančnej kontroly za obd. 1.4.-30.6.20
6. Správa nezávislého audítora za rok 2019
7. Rozpočtové opatrenie – 1.úprava rozpočtu na rok 2020
8. VZN obce Slavec č. 1/2020 o organizovaní miestneho referenda
9. VZN obce Slavec č. 2/2020 o určení pravidiel prevádzkového času
10. VZN obce Slavec č. 3/2020 o názvoch ulíc a verejných priestranstiev
11. VZN obce Slavec č. 4/2020 o činnostiach, ktorých vykonávanie je zakázané alebo obmedzené na určitý čas alebo na určitom mieste na území obce Slavec
12. VZN obce Slavec č. 5/2020 o udržiavaní čistoty v obci
13. Majetko-právne záležitosti:
    1. Návrh starostu – kúpa pozemkov k plánovanému zriadeniu zberného dvora par. č. E-KN 249 v k. ú. Slavec
    2. Prevod majetku Obce Slavec z dôvodu hodného osobitného zreteľa – rod. dom súp. č.26 s príslušenstvom a pozemkami – parc. C-KN č. 141/1, 141/2, 142 a 143 v k. ú. Slavec
14. Zákazka,, Úprava okolia kultúrneho domu , súp. č. 109“
15. Rôzne
16. Diskusia
17. Záver

**K bodu č. 1 : Otvorenie zasadnutia**

Rokovanie Obecného zastupiteľstva obce Slavec (ďalej len OZ ) otvoril Gejza Ambrúš starosta obce Slavec. Srdečne privítal všetkých prítomných. Následne informoval prítomných o počte prítomných poslancov na dnešnom zasadnutí OZ . Prítomní sú všetci poslanci a preto OZ je uznášania schopné. Prečítal program zasadnutia ( viď. príloha č. 2). Na požiadanie poslanca Ing. Štefana Vidinskyho navrhuje program zasadnutia rozšíriť o jeden bod a to: Autobusová zastávka Plešivec – Vidová.

Návrh na uznesenie :

**Uznesenie č. 78/2020**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **s c h v a ľ u j e** program rokovania 3. riadneho zasadnutia OZ s rozšírením programu o bod: Autobusová zastávka Plešivec- Vidová.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 2 : Určenie overovateľov zápisnice a zapisovateľa**

Starosta obce navrhujezaoverovateľov zápisnice nasledovných poslancov: Ing. Štefana Vidinskyho a Attilu Szekeresa. Za zapisovateľa zápisnice poveruje p. Timeu Ambrušovú.

Návrh na uznesenie:

**Uznesenie č. 79/2020:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**a)** **u r č u j e :** overovateľov zápisnice: Ing. Štefana Vidinskyho a Attilu Szekeresa

**b) p o v e r u j e :** za zapisovateľa Timeu Ambrušovú

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 3 : Voľba návrhovej komisie**

Starosta obce navrhuje voliť návrhovú komisiu v tomto zložení : Ing. Ladislav Csefo , Eva Lőrinczová, Tomáš Kovács. Nikto nebol proti tomuto návrhu. OZ pristúpilo k hlasovaniu.

Návrh uznesenia:

**Uznesenie č. 80/2020**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **volí** návrhovú komisiu v zložení: Ing. Ladislav Csefo , Eva Lőrinczová, Tomáš Kovács

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 4 Kontrola plnenia uznesení**

Hlavný kontrolór obce Slavec Katarína Hubayová prečítala svoj záznam z vykonania kontroly plnenia uznesení OZ v Slavci , uznesenia OZ č. od 69-77/2020 ( viď. príloha č. 3 )

Návrh na uznesenie:

**Uznesenie č. 81/2020:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **b e r i** e **n a v e d o m i e** informáciu podanú hlavným kontrolórom o plnení uznesení z predošlého zasadnutia ( uznesenia č. od 69/2020 - do 77/2020)

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 5 Správa o výsledku následnej finančnej kontroly za obd. od 1.4.- 30.6.2020**

V súlade s ustanovením § 18 ods. 1 písm. b) zákona č. 369/1990 Zb. o obecnom zriadení v znení zmien a doplnkov hlavná kontrolórka obce Slavec vykonala podľa plánu kontrolnej činnosti HK na I. polrok 2020 finančnú kontrolu. V tomto bode programu hlavná kontrolórka prečítala svoju správu z tejto vykonanej finančnej kontroly ( viď. príloha 4 )

Návrh uznesenia :

**Uznesenie č. 82/2020**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **b e r i** e **n a v e d o m i e** informatívnusprávu hlavného kontrolóra o výsledku následnej finančnej kontroly za obd. od 1.4.- do 30.6.2020.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 6 Správa nezávislého audítora za rok 2019**

Dňa 07.07.2020 GemerAudit , spol. s r. o. Rožňava na základe zmluvy uzatvorenej s Obcou Slavec vykonala audit účtovnej závierky , ktorá obsahuje súvahu obce Slavec k 31.12.2019, výkaz ziskov a strát a poznámky obsahujúce súhrn významných účtovných zásad a účtovných metód. Na základe auditu priložená účtovná závierka poskytuje pravdivý a verný obraz finančnej situácie obce Slavec k 31.12.2019 a výsledku jej hospodárenia za rok končiaci sa k uvedenému dátumu. Správu nezávislého audítora z auditu účtovnej závierky prečítala ekonómka obecného úradu p. Genčiová a oboznámila tým prítomných zasadnutia. ( viď. príloha č. 5 )

Návrh na uznesenie:

**Uznesenie č. 83/2020:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **b e r i e n a  v e d o m i e** správu nezávislého audítora k účtovnej závierke za rok 2019.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 7 Rozpočtové opatrenie – 1. úprava rozpočtu na rok 2020**

Agnesa Genčiová , ekonómka obecného úradu obce Slavec prečítala obecnému zastupiteľstvu obce Slavec návrh na 1.úpravu rozpočtu na rok 2020. Rozpočet je upravený tak v príjmovej ako aj vo výdavkovej časti ako napr. na položke/podpoložke rozpočtu:

111003 výnos dane z príjmov ( z dôvodu mimoriad. situácie a núdzového stavu COVID -19 dostáva obec menej od štátu ) -5032,00 €

322 001 Kapit. transfery zo ŠR / zníž. energ. náročnosti OcÚ)/ +435,00 € 322 002 Kapit. transfery zo ŠR / zníž. energ. náročnosti OcÚ – refund. PD/ +3.697,00 €

642006 transfery na členské príspevky ( Mas Kras ) + 300,00 €

717001 Úprava okolia kultúrneho domu, súp. č. 109 + 12.000,00 €

717001 Rozšírenie verejného osvetlenia + 1.234,00 € Podrobný rozpis návrhu1. úpravy rozpočtu tvorí prílohu č. 6a)b)c) k tejto zápisnici.

Návrhová komisia predkladá nasledovný návrh na uznesenie:

**Uznesenie č. 84/2020** :

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **s c h v a ľ u j e** rozpočtové opatrenie č. 01/2020.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 8 VZN obce Slavec o organizovaní miestneho referenda**

Obec Slavec na základe ustanovenia článku 67 ods. 1 a článku 68 Ústavy SR , § 4 ods. 5 písm. a) bod 3, § 6 ods. 1 a § 11 ods. 4 písm. f) zákona č. 369/1990 Zb. o obecnom zriadení zverejnil dňa 4.8.2020 návrh Všeobecného záväzného nariadenia ( ďalej len VZN) č. 01/2020 o organizovaní miestneho referenda v obci Slavec. Návrh VZN č. 1/2020 zahrňuje správny postup vyhlásenia miestneho referenda, prípravu , činnosť a povinnosti komisií, konanie , priebeh hlasovania, sčítanie hlasov a pod. ( viď. príloha č. 7 ) Tento návrh nebol pripomienkovaný.

Návrh na uznesenie:

**Uznesenie č. 85/2020** :

Obecné zastupiteľstvo Obce Slavec podľa §4, § 6 a § 11 ods. 4 písm. g) zákona č. 369/1990 Zb. o obecnom zriadení v z. n. p.

1. **sa uznáša** na Všeobecnom záväznom nariadení č. 1/2020 o organizovaní miestneho referenda
2. **ruší** VZN Obce Slavec č. 01/2016 o organizovaní miestneho referenda o ktorom sa Obecné zastupiteľstvo obce Slavec uznieslo dňa 30.06.2016 uznesením č. 19/2016.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

**K bodu č. 9 VZN obce Slavec č. 2/2020 o určení pravidiel prevádzkového času**

Obec Slavec na základe samostatnej pôsobnosti podľa článku 68 Ústavy SR a podľa § 6 ods. 1, § 4 ods. 5 písm. a) bod 3, §11 ods. 4 písm. g) zákona č. 369/1990 Zb. o obecnom zriadení zverejnil na úradnej tabuli obce ako i na oficiálnej webovej stránke obce Slavec dňa 4.8.2020 návrh VZN č. 02/2020 o určení pravidiel prevádzkového času. Návrh VZN č. 2/2020 je o určení pravidiel prevádzkového času v obchode a času prevádzky služieb na území obce Slavec t.j. aj v miestnej časti obce Vidová ako aj v Gombaseku. Lehota na predloženie pripomienok bolo k návrhu do 19.08.2020. Jediná pripomienka bola zaregistrovaná od Ing. Štefan Vidinskyho. Navrhol vynechať vo VZN č. 2/2020 v čl. 2 tie veci, ktoré sa momentálne obce netýkajú. VZN na ktorom sa však dnes OZ uznáša bude účinné viac rokov, z čoho vyplýva, že i keď momentálne také podniky a služby v obci nemáme môžu sa ale vytvoriť a nebude nutné tak OZ dnešné VZN pozmeniť resp. rušiť či dopĺňať. Návrh VZN č. 2/2020 tvorí prílohu č. 8 k zápisnici.

**Návrh na uznesenie:**

**Uznesenie č. 86/2020** :

Obecné zastupiteľstvo Obce Slavec podľa §4, § 6 a § 11 ods. 4 písm. g) zákona č. 369/1990 Zb. o obecnom zriadení v z. n. p.

1. **sa uznáša** na Všeobecnom záväznom nariadení č. 2/2020 o určení pravidiel prevádzkového času.
2. **ruší** VZN Obce Slavec č. 4/2006 o pravidlách času predaja v obchode a času prevádzky služieb v obci Slavec o ktorom sa Obecné zastupiteľstvo Obce Slavec uznieslo dňa 24.4.2006 uznesením č. 16/2006.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 10 VZN obce Slavec č. 3/2020 o názvoch ulíc a iných verejných priestranstiev**

Obec Slavec dňa 4.8.2020 zverejnil ďalší ,,Návrh „ VZN a to č.3/2020 o názvoch ulíc a iných verejných priestranstiev. Určuje sa tým kompletný zoznam ulíc a iných verejných priestranstiev a ich názov v k. ú. Slavec tak i v k. ú. Vidová. Po preštudovaní tohto návrhu Obecné zastupiteľstvo predsa došlo k názoru, že predtým než by sa na tomto VZN uznášalo , vyžiadajú skôr online alebo i v tlačenej forme názor občanov ( prieskum ) formou vyplnenia stručného dotazníka, kde si môžu sami navrhnúť názvy ulíc, na ktorých presne bývajú. Tento bod programu zasadnutia sa preto odročuje. OZ sa bude uznášať na tomto VZN č. 3/2020 o názvoch ulíc a iných verejných priestranstiev až po vyhodnotení vyplnených dotazníkov.

**K bodu č. 11 VZN obce Slavec č. 4/2020 o činnostiach, ktorých vykonávanie je zakázané alebo obmedzené na určitý čas alebo na určitom mieste na území obce Slavec**

Obec Slavec v súlade s ustanovením § 4 odsek 5 písm. a), § 6 ods. 1 Zákona č. 369/1990 Zb. o obecnom zriadení zverejnil na úradnej tabuli obce ako i na oficiálnej webovej stránke obce Slavec dňa 4.8.2020 návrh VZN č. 04/2020 o činnostiach, ktorých vykonávanie je zakázané alebo obmedzené na určitý čas alebo na určitom mieste na území obce Slavec. Lehota na predloženie pripomienok bolo k návrhu do 19.08.2020. Jediná pripomienka bola zaregistrovaná od Ing. Štefan Vidinskyho. Navrhol vynechať vo VZN č. 4/2020 v § 3detské ihriská nakoľko ich momentálne nemáme. Napriek tomu že dnes ešte detské ihrisko Obec nemá , no v blízkom období môžeme vybudovať. Nie je nutné to preto dnes z VZN vynechať . Dnes účinné VZN bude platné i v budúcnosti , kým sa to nezruší. Návrh VZN č. 4/2020 tvorí prílohu č. 9 k zápisnici.

**Návrh na uznesenie:**

**Uznesenie č. 87/2020** :

Obecné zastupiteľstvo Obce Slavec podľa §4, § 6 a § 11 ods. 4 písm. g) zákona č. 369/1990 Zb. o obecnom zriadení v z. n. p. **sa uznáša** na Všeobecnom záväznom nariadení č.4/2020 o činnostiach, ktorých vykonávanie je zakázané alebo obmedzené na určitý čas alebo na určitom mieste na území obce Slavec

**Hlasovanie:**

za: 3 ( E. Lőrinczová, A. Szekeres, Ing. L. Csefo )

proti : 1 ( T. Kovács )

zdržal sa: 1 ( Ing. Š. Vidinsky )

neprítomní pri hlasovaní: 0

nehlasovali: 0

**K bodu č. 12 VZN obce Slavec č. 5/2020 o udržiavaní čistoty v obci**

Obec Slavec v rámci výkonu samosprávy podľa čl. 68 Ústavy SR a podľa § 4 odsek 3 písm. g), a § 6 ods. 1 Zákona č. 369/1990 Zb. o obecnom zriadení zverejnil na úradnej tabuli obce Slavec ako i na oficiálnej webovej stránke obce Slavec dňa 4.8.2020 návrh VZN č. 05/2020 o udržiavaní čistoty v obci . VZN č. 5/2020 sa vzťahuje na reguláciu činností a stanovenie povinností na verejných priestranstvách. Každý je povinný počínať tak, aby svojím konaním nespôsobil znečistenie alebo poškodenie verejného priestranstva. Návrh VZN č. 5/2020 tvorí prílohu č. 10 k zápisnici.

**Návrh na uznesenie:**

**Uznesenie č. 88/2020** :

Obecné zastupiteľstvo Obce Slavec podľa §4, § 6 a § 11 ods. 4 písm. g) zákona č. 369/1990 Zb. o obecnom zriadení v z. n. p.

1. **sa uznáša** na Všeobecnom záväznom nariadení č. 5/2020 o určení pravidiel prevádzkového času.
2. **ruší** VZN Obce Slavec č. 5/2006 o udržovaní všeobecnej čistoty a poriadku v obci a jej miestnej časti, o správe a údržbe verejnej zelene o ktorom sa Obecné zastupiteľstvo uznieslo dňa 24.4.2006 uznesením č. 17/2006

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 13 Majetko-právne záležitosti:**

* 1. **Návrh starostu obce – kúpa pozemkov k plánovanému zriadeniu zberného dvora par. č. E-KN 249 v k. ú. Slavec**

Nakoľko Obec nedisponuje s vlastnými pozemkami, ktoré by sa dali využiť či na výstavbu futbalového, multifunkčného ihriska alebo priam na výstavbu zberného dvora, starosta obce Slavec v tomto bode programu zasadnutia OZ navrhuje odkúpiť pozemky na vyššie uvedené účely. Jedná sa o pozemok parc. reg. E-KN č. 249 , ktorý by bol vhodný na plánované zriadenie zberného dvora. Je zapísaní na LV č. 503 , druh : trvalý trávnatý porast o výmere 3408,00 m2. ( viď. príloha č. 10). Obecné zastupiteľstvo obce Slavec zatiaľ neschvaľuje tento návrh t. j. kúpu pozemku. Starosta má zistiť záujem/nezáujem vlastníkov predať svoje podiely obci Slavec a za akú cenu až následne za tým sa bude o tom v blízkom období rokovať.

**K bodu č. 13 Majetko-právne záležitosti:**

**13.2 Prevod majetku Obce Slavec z dôvodu hodného osobitného zreteľa – rod. dom súp. č.26 s príslušenstvom a pozemkami – parc. C-KN č. 141/1, 141/2, 142 a 143 v k. ú. Slavec:**

Obec Slavec dňa 23.09.2020 zaregistrovala žiadosť od N. Tömöla bytom Slavec 94 spis č. OcÚ Sl. 359-01/2020 o odkúpenie rodinného domu súp. č. 26 s príslušenstvom a s pozemkami a to na vlastné bývanie. ( viď. príloha č. 11 ) RD s pozemkami je vo vlastníctve Obce Slavec. Zapísaná na LV 449. Keďže táto nehnuteľnosť je už ozaj roky nevyužitá , dostatočné financie na celkovú rekonštrukciu Obec nemá, starosta obce Slavec navrhuje OZ zvážiť túto žiadosť , menovaný je priam z dediny , má vážny záujem o kúpu. Financie získané z prevodu majetku Obec bude môcť priam investovať do nevyhnutnej rekonštrukcie Materskej školy a čo najrýchlejšie rozbehnúť prevádzku MŠ či do celodennej alebo aspoň do poldennej prevádzky. Táto rekonštrukcia je už prioritou pre našu Obec.

**Návrh na uznesenie:**

**Uznesenie č. 89/2020** :

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

1. Schvaľuje predaj obecného majetku – spôsobom priameho predaja podľa § 9 ods. 1 písm. c) zákona č. 138/1991 Z. z. o majetku obcí v znení neskorších predpisov: rodinný dom, súp. č. 26 s príslušenstvom a pozemkami na parc. reg. C-KN č. 141/1, 141/2,142 a 143 za cenu nie nižšiu ako znalecký posudok. Všeobecná hodnota majetku bola určená znaleckým posudkom vypracovaným znalcom: Ing. Dobos Dionýz , 048 01 Rudná 353.

Výdavky vynaložené obcou Slavec na prípravu predaja nehnuteľností znáša kupujúci a budú pripočítané ku kúpnej cene nehnuteľnosti.

1. Poveruje starostu obce po schválení predaja vyložiť zámer odpredaja hodný osobitného zreteľa.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 14 Zákazka,, Úprava okolia kultúrneho domu , súp. č. 109“:**

V tomto bode programu zasadnutia starosta obce Slavec prečítal záznam z prieskumu trhu na zákazku: Úprava okolia kultúrneho domu , súp. č. 109“. ( viď. príloha č. 12 ) Na základe telefonického oslovenia troch dodávateľov Ladislav Turóczi – L.T., Turňa nad Bodvou; INOVA-KER s. r. o. Rožňava a tretí Ing. DOBOS-DOBART s. r. o. ,Rudná a následne po osobnom stretnutí s nimi predložili oslovení dodávatelia svoje cenové ponuky ( ďalej len CP ). Z troch CP vybraným uchádzačom sa stal Ing. DOBOS-DOBART s. r. o. Rudná , nakoľko podľa kritérií na vyhodnotenie ponúk jeho predložená CP je najnižšia s DPH.

**Návrh na uznesenie:**

**Uznesenie č. 90/2020** :

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

1. Schvaľuje: ,, Úpravu okolia kultúrneho domu , súp. č. 109“ vybraným uchádzačom- dodávateľom Ing. DOBOS-DOBART s. r. o., 048 01 Rudná 353.
2. Poveruje starostu obce s podpísaním zmluvy o dielo.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 15 Autobusová zastávka Plešivec- Vidová :**

Poslanec Ing. Štefan Vidinsky v tomto bode programu zasadnutia vyjadruje svoju nespokojnosť s doterajším rozhodnutím obecného zastupiteľstva vo veci výstavby Aautobusovej zastávky v k. ú. Plešivec pri hlavnom ťahu na strane miestnej časti Vidová . Finančná dotácia , ktorá bola schválená OZ obce Slavec vo výške 2.000,- € pre Obec Plešivec na túto výstavbu je podľa neho precenená. O plánovanej výstavbe sa už rokovalo a zároveň i rozhodovalo už od roku 2015. K realizácii došlo v r. 2017 a následne i k podpisu zmluvy o poskytnutí kapitálového transferu z rozpočtu obce Slavec. Kópia dokumentov súvisiacich s uvedenou výstavbou tvoria prílohu č. 13 k zápisnici. S podpisom zmluvy č. 3/2019 OZ pokladá túto záležitosť za uzavretú a prešli k ďalšiemu bodu programu rokovania.

**K bodu č. 16 Rôzne:**

V tomto bode programu podal starosta obce stručné informácie zo života obce:

* Z dôvodu nedodržania povolenej rýchlosti motorových vozidiel v našej obci ponecháva OZ zvážiť nutnosť uloženia plošného retardéra na začiatok a koniec miestnej komunikácie. Či chce alebo nie., veď bezpečnosť našich občanov má byť prvoradá.
* Koordinátora aktivačných prác na projekty podľa § 12, § 52 momentálne nemáme. Je otázne , či nám vôbec ÚPSVaR ešte dovolí niekoho prijať.
* Odporúča OZ pouvažovať o nákupe techniky a to malého traktora na kosenie vedľa ciest miestnych komunikácií. Uchádzači o zamestnanie ktorí vykonávajú aktivačné práce- menšie obecné služby už nedokážu sami pokosiť. Čím ďalej tým ťažšie je nájsť dobrého majstra.
* Tiež nám treba opraviť poľnú cestu od rod. domu súp.č.108 k mostu cez Slanú a to cca potrebujeme na to 200 ton štrku.

**K bodu č. 17 Diskusia:**

* ***Judita Fábiánová:*** namiesto plánovania výstavby zberného dvora treba skôr otvoriť Materskú škôlku. Detí ako maku. Nemajú kde sa hrať .
* ***Starosta obce:*** výstavba zberného dvora bude už nutnosťou. Zo zákona je nám už danné, že treba čo najviac a všetko vytriediť. Čím viac triedime tým menej budeme platiť za odvoz komunálneho odpadu.
* ***Ing.*** ***Štefan Vidinsky:*** poľnú cestu spomínanú od domu s. č. 108 nech opravia súkromne hospodáriaci roľníci. Oni ju používajú najmä
* ***Starosta obce:*** treba uvažovať o rozšírení miestneho rozhlasu vo Vidovej a to cez GSM signál na diaľku. Ako i plán do budúcna : kamerové systémy
* ***Judita Fábiánová :*** sa opýtala, či by sa nedala zorganizovať väčšia brigáda na cintoríne. Aj ke´d chlapy pokosili, tráva nebola pohrabaná . pred Dňom svätých a zosnulých
* ***Starosta obce:*** pokiaľ nám mimoriadna situácia z dôvodu COVID-19 , opatrenia umožnia ako i počasie nám prispeje spravíme brigádu. Občania o tom budú upovedomení miestnym rozhlasom.
* ***Judita Fábiánová :*** navrhuje zastrešiť plexisklom bočné steny Domu poslednej rozlúčky v Slavci , zároveň sa vypytuje na p. Milana Tibenskyho , či má oprávnené povolenie na predaj alkoholických nápojov.
* ***Starosta obce:*** bočné steny Domu poslednej rozlúčky zakryť plexisklom je viac menej neestetický zásah do objektu ale budeme na tom uvažovať čo a ako to efektívne predsa spraviť. Podľa daňovej evidencie Vám môžeme potvrdiť ,že menovaný Milan Tibensky je podnikateľom v Slavci na adrese Slavec súp.č. 37, ale každý si to môže overiť v obchodnom registri. O jeho povolení na predaj alkoholických nápojov Obec nemá vedomosti.
* **K bodu č. 18 Záver :**

Starosta obce Slavec Gejza Ambrúš poďakoval všetkým za účasť na 3.riadnom zasadnutí OZ a tým zasadnutie Obecného zastupiteľstva v Slavci ukončil. Zasadnutie OZ bolo ukončené o 20:30 hod.

V Slavci, dňa: 23.09.2020

Zapísal/(a): Timea Ambrušová

........................................

Gejza Ambrúš

starosta obce

Overovatelia zápisnice:

Ing. Štefan Vidinsky .......................................

Attila Szekeres .......................................